Сидни Кийс
Военен поет

Превод от английски: Коста Попалексов, —

chitanka.info

Аз съм човекът, който търсеше мир, но се намери

зад бодливата тел.

Аз съм човекът, които търсеше думи, а намери

в ръката си стрела.

Аз съм строителят, който с високи стени обгради

една несигурна земя.

И ако съм болен или съм луд,

не ми се смейте, не ме затваряйте;

и ако тичам след ветровете,

не ме поваляйте без жал.

Макар че е лицето ми изпепелена книга

и град запустял.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.